
Ovocný miš – maš 
14.10.2014

Cieľ, zameranie aktivity:  Teoretický cieľ – preopakovať poznatky o zelenine ako súčasti výživy, uvedomenie si možnosti všestranného využitia tekvice ako zdravšej a ekonomickejšej alternatívy, upevnenie poznatkov o konzervovaní ovocia a zeleniny, uvedomiť si výhody správneho uskladnenia potravín
    Praktický cieľ – precvičenie jemnej/hrubej motoriky, vyskúšať si všetky čiastkové aktivity pri spracovaní
Vyučovací predmet:  Predmet – Pracovné vyučovanie (Práce v domácnosti)
  Ročník – 5. – 9. A – var. ŠZŠ (podľa individuálnych možností a zručností žiakov)
         Téma: Príprava jedál zo zeleniny, Konzervovanie zeleniny, Uskladnenie zeleniny, Výhody zdravého životného štýlu, Spracovanie zeleniny, atď.
Pomôcky: tekvica/e, lyžice, nožíky, strúhadlá, učebný text s teóriou (prednáška prejde do voľnej debaty), misky, kartónová škatuľa, plech, mraznička, ochranný odev, mikroténové vrecká, hrnce
Príprava: základné informácie o zelenine (tekvici), výhody skladovania zeleniny, konzervovanie zeleniny, zručnosti pre práce v domácnosti
Postup / Realizácia: Tekvicu nakrájať na menšie kusy. Pomocou lyžíc vydlabať semiačka. Semiačka roztriediť, neskôr dať sušiť na plech. Nožíkmi očistiť kôru. Dužinu nastrúhať. Rozdeliť na rovnomerné balíčky do mikroténových vreciek a dať mraziť. 

Zhrnutie: Žiaci si preopakovali poznatky o zelenine ako súčasti výživy, uvedomili si možnosti všestranného využitia tekvice ako zdravšej a ekonomickejšej alternatívy známejších bežných jedál. Upevnili svoje poznatkov o konzervovaní ovocia a zeleniny. Uvedomili si výhody správneho uskladnenia potravín a možnosti ich opätovného použitia. Precvičili si hrubú a jemnú motoriku (pri krájaní, triedení semiačok, strúhaní, ...)   pocítili pocit zodpovednosti, pocit dobre vykonanej práce a uznania.

Ovocný miš – maš 

Naša škola je malá škola s nízkym počtom žiakov, kombinovanými triedami a veľmi obmedzeným rozpočtom. 

Aktivitu Ovocný miš – maš sme realizovali jedno dopoludnie so všetkými prítomnými žiakmi našej školy a tiež za prítomnosti rodičov, ktorí boli ochotní prísť sa pozrieť na akciu školy a tak upevniť kladné vzťahy medzi školou – rodičom – žiakom. 

Našim cieľom nie je vyhrať, ale aspoň sa zúčastniť výzvy „Hovorme o jedle 2014“ a priblížiť tak našim žiakom problematiku zdravého životného štýlu a výživy trošku odlišnou formou. 

Zámerom bolo, aby žiaci zažili zaujímavý deň, precvičili si učivo formou hry a aby rodičia videli svoje deti pri jednotlivých aktivitách (Rodičia ktorí sa zúčastnili sa odmietali fotiť okrem pár výnimiek). 
Téma bola deťom blízka, každý žiak mal možnosť zažiť úspech a pochvalu. Atmosféra bola veselá, tvorivá a uvoľnená. Veľkým prínosom pre všetkých bolo zapojenie rodičov. 

Bol to pre nás pekne prežitý netradičný deň, ktorý nás aj veľa naučil, ale najmä zahrial pri srdci a prispel k zlepšeniu komunikácie medzi školou a rodičom. Ďakujeme za inšpiráciu.
Kolektív ŠZŠ v Banskej Štiavnici
